Τις 10 μονάδες πλησιάζει η διαφορά της ΝΔ από τον ΣΥΡΙΖΑ σύμφωνα με νέα δημοσκόπηση της Marc που δημοσιεύεται στο Πρώτο Θέμα. Συγκεκριμένα, στην πρόθεση ψήφου και στην ερώτηση «εάν είχαμε εκλογές την Κυριακή, ποιο κόμμα είναι πιο πιθανό να ψηφίζατε;» η ΝΔ προηγείται με διαφορά 9,8 μονάδων.

Η ΝΔ λαμβάνει το 34,4%, ο ΣΥΡΙΖΑ 24,6% και το ΚΙΝΑΛ 7,1%. Το ΚΚΕ είναι 4ο με 4,9%, η Χρυσή Αυγή 3,5%, το ΜέΡΑ25 με 3,4% και η Ελληνική Λύση με 3%. Το ποσοστό των αναποφάσιστων είναι στο 10,8%.Στο σενάριο της επτακομματικής Βουλής, οι έδρες κατανέμονται ως εξής:

ΝΔ: 154

ΣΥΡΙΖΑ: 75

ΚΙΝΑΛ: 22

ΚΚΕ: 15

Χρυσή Αυγή: 12

ΜεΡΑ25: 12

Ελληνική Λύση: 10

Στην εκτίμηση του εκλογικού αποτελέσματος η ΝΔ παίρνει από 35,5-40,5, ο ΣΥΡΙΖΑ 25-30%, ΚΙΝΑΛ 6,5-9,5, ΚΚΕ 4,3-6,7%, Χρυσή Αυγή 3,3-5,7% το ΜέΡΑ25 3,3-5,7% και η Ελληνική Λύση 2,5-4,5%.

Αν η ΝΔ αγγίξει το ταβάνι των 40,5% τότε θα έχει άνετη αυτοδυναμία με 161 βουλευτές. Αν βρεθεί στο κατώτερο όριο των 35,5% θα πάρει 147 έδρες. Στο μέσο όρο του 38% θα πάρει η ΝΔ 158 βουλευτές.

Τη γαλάζια αυτοδυναμία κρίνουν επίσης:

1. Το συνολικό ποσοστό που θα συγκεντρώσουν τα κόμματα που δεν θα μπουν στη Βουλή. Στις ευρωεκλογές το ποσοστό αυτό ήταν 21%. Αν αυτό το ποσοστό πάει στο 7% και η ΝΔ πάρει 38% τότε θα έχει οριακή πλειοψηφία 151-152 βουλευτές. ενώ αν πάει στο 10% θα έχει 156 έδρες.

2. Η επίδοση του Κυριάκου Βελόπουλου που αν μείνει εκτός Βουλή η ΝΔ θα πάρει 4 επιπλέον έδρες.

3. Η συμπεριφορά των νεότερων ψηφοφόρων και ειδικά οι αναποφάσιστοι.

4. Η συμμετοχή

Στην δημοτικότητα των πολιτικών αρχηγών προηγείται ο Κυριάκος Μητσοτάκης με 44,8% και ακολουθεί ο Δημήτρης Κουτσούμπας 33,9%. Ο πρωθυπουργός Αλέξης Τσίπρας έχει 32,2% και είναι τρίτος και ο Γιάννης Βαρουφάκης 29,5%.

Η έρευνα έγινε σε δείγμα 1.115 νοικοκυριών πανελλαδικά και πραγματοποιήθηκε τηλεφωνικά το διάστημα 10 με 13 Ιουνίου.